ನೆರೆಮನೆಯ ಹೆಣ್ಣು ನಾಯಿಯನ್ನು ರೇಪ್ ಮಾಡಿದ 67ರ ವೃದ್ಧ

ಚಂಡೀಗಢ: ಇತ್ತೀಚೆಗೆ ಅತ್ಯಾಚಾರದ ಸುದ್ದಿಗಳು ಹೆಚ್ಚಾಗುತ್ತಲೆ ಇವೆ. ಪ್ರಾಣಿ, ಮಹಿಳೆಯರ ಮೇಲೆ ಅತ್ಯಚಾರ ಮಾಡುವುದನ್ನು ನಾವು ಕೇಳುತ್ತಿದ್ದೇವೆ. ಇಂತಹ ಒಂದು ಪ್ರಕರಣ ಹರಿಯಾಣದಲ್ಲಿ ಕೇಳಿ ಬಂದಿದೆ. 67 ವರ್ಷದ ವೃದ್ಧ ಹೆಣ್ಣು ನಾಯಿಯನ್ನು ಅತ್ಯಚಾರ ಮಾಡಿದ್ದಾನೆ.

67 ವರ್ಷದ ಕಾಮುಕ ಮಾತು ಬಾರದ ಮೂಕಪ್ರಾಣಿ ಮೇಲೆ ಎರಗಿ ಬಿದ್ದಿದ್ದಾನೆ. ತನ್ನ ಕಾಮ ತೀರಿಸಿಕೊಳ್ಳಲು ತನ್ನ ಪಕ್ಕದ ಮನೆ ಸಾಕು ನಾಯಿಯನ್ನ ರೇಪ್ ಮಾಡಿದ್ದಾನೆ. ಹರಿಯಾಣ(Haryana)ದ ಗುರುಗ್ರಾಮ್ ಸೋಹ್ನಾ ಪ್ರದೇಶದಲ್ಲಿ ಈ ಅಸಹ್ಯಕರ ಘಟನೆ ನಡೆದಿದೆ. ಇದನ್ನೂ ಓದಿ: ಶಾರೂಖ್ ಖಾನ್ ಪುತ್ರ ಆರ್ಯನ್ ಖಾನ್ ಅರೆಸ್ಟ್

ಸುರೇಶ್ ಬಂಧಿತ ಆರೋಪಿಯಾಗಿದ್ದಾನೆ. ಈತ ವಾಸಿಸುತ್ತಿದ್ದ, ಪಕ್ಕದ ಮನೆಯಲ್ಲಿ ಮುಖೇಶ್ ವಾಸವಿದ್ದರು. ಜೊತೆಗೆ ಮುದ್ದಾದ ಒಂದು ಗಂಡು ನಾಯಿ, ಒಂದು ಹೆಣ್ಣು ನಾಯಿಯನ್ನ ಸಾಕಿದ್ದರು. ಸೆಪ್ಟೆಂಬರ್ 28 ರಂದು ಸುರೇಶ್ ಹೆಣ್ಣು ನಾಯಿಯನ್ನ ಆಟವಾಡಿಸುತ್ತ ತನ್ನ ಮನೆಗೆ ಕರೆದೊಯ್ದಿದ್ದಾನೆ. ಕೆಲ ಸಮಯದ ಬಳಿಕ ನಾಯಿ ಮಾಲೀಕ ಮುಖೇಶ್ ತನ್ನ ನಾಯಿ ಕಾಣಿಸದಿದ್ದಕ್ಕೆ ಗಾಬರಿಯಾಗಿದ್ದರು. ಮನೆಯಿಂದ ಹೊರಬಂದು ನಾಯಿಯನ್ನು ಹುಡುಕಲು ಮುಂದಾಗಿದ್ದರು. ಈ ವೇಳೆ ಮತ್ತೊಂದು ನಾಯಿ ಮನೆ ಕಡೆ ತಿರುಗಿ ಬೊಗಳುತ್ತಿತ್ತು. ಇದನ್ನು ಕಂಡ ಮುಖೇಶ್, ಸುರೇಶ್ ಮನೆ ಒಳಗೆ ಹೋಗಿದ್ದ. ಸುರೇಶ್ ತನ್ನ ನಾಯಿ ಜೊತೆ ಅಸ್ವಾಭಾವಿಕ ಸಂಭೋಗ ನಡೆಸುವುದನ್ನು ಮುಖೇಶ್ ನೋಡಿದ್ದಾರೆ. ಕೂಡಲೇ ತನ್ನ ಮೊಬೈಲ್‍ನಲ್ಲಿ ನೀಚ ಕೃತ್ಯವನ್ನ ಸೆರೆಹಿಡಿದಿದ್ದಾರೆ. ಇದನ್ನೂ ಓದಿ: ಶಾರುಖ್ ಪುತ್ರ ಆರ್ಯನ್ ಇನ್ನೂ ಮಗು, ಉಸಿರಾಡಲು ಬಿಡಿ: ನಟ ಸುನೀಲ್ ಶೆಟ್ಟಿ

ಈ ಸುದ್ದಿ ಹರಡುತ್ತಿದ್ದಂತೆ, ಸುರೇಶ್ ಸುಳ್ಳು ಹೇಳಿ ಮುಖೇಶ್ ವಿರುದ್ಧವೇ ಆರೋಪಿಸಿದ್ದಾರೆ. ತನ್ನ ಇಮೇಜ್ ಹಾಳುಮಾಡಲು ಆಧಾರರಹಿತ ಆರೋಪಗಳನ್ನು ಮುಖೇಶ್ ಹೊರಿಸುತ್ತಿದ್ದಾನೆ ಎಂದು ವೃದ್ಧ ಹೇಳಿದ್ದಾನೆ. ಆದರೆ ಸುರೇಶ್ ಕೃತ್ಯದ ವೀಡಿಯೋ ಮಾಡಿರುವ ಮುಖೇಶ್, ನನ್ನ ಬಳಿ ವೀಡಿಯೋ ಇದೆ, ಇಲ್ಲವಾದರೆ ಯಾರೂ ನನ್ನನ್ನು ನಂಬುತ್ತಿರಲಿಲ್ಲ. ಒಬ್ಬ ವೃದ್ಧ ಹೇಗೆ ಇಂತಹ ಕೃತ್ಯ ಎಸಗುತ್ತಾನೆ ಎಂದು ನನಗೆ ಅರ್ಥವಾಗುತ್ತಿಲ್ಲ ಎಂದು ನಾಯಿ ಮಾಲೀಕ ಮುಖೇಶ್ ತಿಳಿಸಿದ್ದಾರೆ.

ಒಂದು ದಿನದ ಬಳಿಕ ಮುಖೇಶ್ ಈ ವಿಷಯಕ್ಕೆ ಸಂಬಂಧಿಸಿದಂತೆ ಪೊಲೀಸ್ ಠಾಣೆಗೆ ದೂರು ನೀಡಿದ್ದರು. ಆರೋಪಿಯ ವಿರುದ್ಧ ವೀಡಿಯೋ ಸಾಕ್ಷ್ಯವನ್ನು ಸಹ ಸಲ್ಲಿಸಿದ್ದಾರೆ. ಪ್ರಾಣಿಗಳ ಮೇಲಿನ ದೌರ್ಜನ್ಯ ತಡೆ ಕಾಯ್ದೆ ಸೆಕ್ಷನ್ 377 ಅಡಿಯಲ್ಲಿ ಪೊಲೀಸರು ಪ್ರಕರಣ ದಾಖಲಿಸಿದ್ದಾರೆ. ಸುರೇಶ್‍ನನ್ನು ಬಂಧಿಸಿ ಜೈಲಗಟ್ಟಿದ್ದಾರೆ.